CELEX: 62014FN0071
Language: sl
Date: 2014-07-22 00:00:00
Title: Zadeva F-71/14: Tožba, vložena 22. julija 2014 – ZZ proti Evropski službi za zunanje delovanje (ESZD)

3.11.2014   
            
            
               SL
            
            
               Uradni list Evropske unije
            
            
               C 388/29
            
         Tožba, vložena 22. julija 2014 – ZZ proti Evropski službi za zunanje delovanje (ESZD)
   (Zadeva F-71/14)
   2014/C 388/35
   Jezik postopka: francoščina
   
      Stranki
   
   
      Tožeča stranka: ZZ (zastopnika: L. F. de Castro in J.-L. Gillain, odvetnika)
   
      Tožena stranka: Evropska služba za zunanje delovanje (ESZD)
   
      Predmet in opis spora
   
   Razglasitev ničnosti odločbe o prenehanju plačevanja nadomestila za življenjske razmere (NŽR), dodatnega nadomestila (DON) zaradi življenjskih razmer v kraju zaposlitve tožeče stranke in dnevnic (DN), ter plačilo 49 dni neizkoriščenega dopusta iz leta 2012 ter odškodninski zahtevek zaradi opustitve nudenja pomoči ter opustitve po delovni nesreči, katere žrtev je bila tožeča stranka.
   
      Predlog tožeče stranke
   
   
               —
            
            
               Plačilo DON in NŽR od 1. maja 2012 do 31. oktobra 2013, ali vsaj izplačilo DN za to isto obdobje;
            
         
               —
            
            
               plačilo za 49 dni neizkoriščenega dopusta v letu 2012;
            
         
               —
            
            
               ponovna sklenitev pogodbe ali sklenitev nove pogodbe za nedoločen čas, ali pogodbe, ki se po izteku določenega roka spremeni v pogodbo za nedoločen čas, ali povrnitev škode povezane s tem, da bi bila, če ne bi bilo nesreče, med tožečo in toženo stranko sklenjena nova pogodba;
            
         
               —
            
            
               povrnitev škode, ki jo je utrpela zaradi nesreče: (i) 10  000,00 EUR v zvezi z opustitvijo nudenja medicinske, upravne in denarne pomoči v Jordaniji in v Bruslju; (ii) znesek v višini vseh neprejetih in izgubljenih plač, nadomestil in ugodnosti ter stroškov – medicinskih in drugih – ki jih je tožeča stranka imela zaradi nesreče, ki so začasno ocenjeni na znesek 50.000,00 EUR, za nesrečo, za katero odgovarjajo Združeni narodi in ESZD; ESZD mora pomagati in financirati odškodninsko tožbo zoper Združene narode in vse intervenientke v organizaciji tega postopka. (iii) začasni znesek 50.000,00 EUR zaradi zlorabe pogodb za določen čas, ki vedno vsebujejo določilo o poskusni dobi, zlasti zadnja pogodba in njeno nepodaljšanje.